ফুটবল ক্লাব কার্তাহেনা
ফুটবল ক্লাব কার্তাহেনা (স্পেনীয়: FC Cartagena; সাধারণত এফসি কার্তাহেনা এবং সংক্ষেপে কার্তাহেনা নামে পরিচিত) হচ্ছে কার্তাহেনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের দ্বিতীয় স্তরের ফুটবল লিগ সেহুন্দা দিভিসিওনে প্রতিযোগিতা করে। এই ক্লাবটি ১৯৯৫ সালের ২৫শে জুলাই তারিখে কার্তাহোনোভা ফুটবল ক্লাব নামে প্রতিষ্ঠিত হয়েছে। ১৫,১০৫ ধারণক্ষমতাবিশিষ্ট কার্তাহোনোভা স্টেডিয়ামে এফেসে নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় ভিক্তোর সানচেস দেল আমো এবং সভাপতির দায়িত্ব পালন করছেন পাকো বেলমোন্তে। বর্তমানে স্পেনীয় গোলরক্ষক মার্ক মার্তিনেস আরান্দা এই ক্লাবের অধিনায়কের দায়িত্ব পালন করছেন। লিমোনেস, হেসুস আলভারো, রুবেন কাস্ত্রো, ইসাক আকেশে এবং ভিক্তোর ফের্নান্দেসের মতো খেলোয়াড়গণ কার্তাহেনার জার্সি গায়ে মাঠ কাঁপিয়েছেন।